

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 810-03/21-10/10

URBROJ: 2212/02-01/21-01-1

Babina Greda, 21. prosinca 2021. godine

Temeljem članka 17. stavak 1. alineja 1. Zakona o sustavu civilne zaštite („Narodne novine“ br. 82/15, 118/18, 31/20 i 20/21) i članka 18. Statuta Općine Babina Greda (»Službeni vjesnik Vukovarsko-srijemske županije“ broj 11/09, 04/13, 03/14, 01/18, 13/18, 27/18 – pročišćeni tekst, 21A/19, 03/20 i 04/21), Općinsko vijeće Općine Babina Greda na svojoj 07. sjednici održanoj dana 21. prosinca 2021. godine, usvojilo je

**SMJERNICE ZA ORGANIZACIJU I RAZVOJ SUSTAVA CIVILNE ZAŠTITE**

**na području Općine Babina Greda za period 2022. do 2025. godine**

**UVOD**

Temeljem članka 17. stavak 1. alineja 1. Zakona o sustavu civilne zaštite (»Narodne novine« 82/15, 118/18, 31/20 i 20/21) predstavničko tijelo jedinice lokalne samouprave u postupku donošenja proračuna razmatra i usvaja Smjernice za organizaciju i razvoj sustava civilne zaštite koje se razmatraju i usvajaju svake četiri godine.

Smjernicama za organizaciju i razvoj sustava civilne zaštite Općine Babina Greda za period 2022. do 2025. godine utvrđuje se smjer razvoja sustava civilne zaštite.

Na temelju Analize o stanju sustava civilne zaštite na području Općine Babina Greda a sukladno s Procjenom ugroženosti stanovništva, materijalnih i kulturnih dobara i okoliša, a s ciljem zaštite i spašavanja istih, kao i ravnomjernog razvoja svih nositelja sustava civilne zaštite (vatrogasnih postrojbi, stožera civilne zaštite, udruga građana od značaja za civilnu zaštitu, službi i pravnih osobe koje se zaštitom i spašavanjem bave u okviru redovne djelatnosti), donose se Smjernice za organizaciju i razvoj sustava civilne zaštite za period 2022. do 2025. godini (u daljnjem tekstu: Smjernice) koje obuhvaćaju:

1. **PLANSKI DOKUMENTI**

Usvojene planske dokumente iz područja civilne zaštite kontinuirano, a najmanje jednom godišnje, ažurirati sukladno promjenama u Procjeni ugroženosti prouzročenim novom Metodologijom te izmjenama i/ili dopunama iste.

Planske dokumente, također ažurirati u slučaju izmjena zakonskih propisa kao i novonastalih uvjeta (prijetnja novih ugroza ili pojačanja/smanjenja intenziteta postojećih što je prethodno učinjeno u Procjeni ugroženosti).

1. **OPERATIVNE SNAGE CIVILNE ZAŠTITE**

Po mogućnosti svake godine, (a najmanje jedanput u dvije godine), organizirati održavanje i provođenje terenske vježbe.

U vježbe uključiti sve operativne snage, kako bi se uvježbalo njihovo usklađeno djelovanje, provjerila pripremljenost i osposobljenost istih, te upoznala šira javnost s metodama i načinom djelovanja civilne zaštite na području Općine Babina Greda.

Sudjelovati (po pozivu) u vježbama koje organizira Ministarstvo unutarnjih poslova, Ravnateljstvo civilne zaštite ili druge nacionalne institucije u cilju edukacije i uvježbavanja svih subjekata i snaga civilne zaštite sa područja Općine Babina Greda.

**2.0.Stožer civilne zaštite Općine Babina Greda**

Održavati sjednice Stožera civilne zaštite najmanje 2 puta godišnje, a po mogućnosti i potrebi i više, kako bi se pravovremeno izvršile pripreme za moguće ugroze, odnosno izvršile sve Zakonom predviđene zadaće i napuci Ministarstva unutarnjih poslova, Ravnateljstva civilne zaštite.

Kontinuirano osposobljavati članove Stožera civilne zaštite Općine u suradnji s Ministarstvo unutarnjih poslova, Ravnateljstvo civilne zaštite (Područni ured civilne zaštite Osijek, Služba civilne zaštite Vukovar), kroz simulacijsko-komunikacijske vježbe i druge oblike osposobljavanja.

* 1. **Postrojbe vatrogastva Općine Babina Greda**

Ovisno o uspostavljenosti zaštite od požara na području Općine Babina Greda, postupati sukladno nastalim uvjetima.

Izvršiti edukaciju poljoprivrednika i drugog stanovništva u vezi spaljivanja biljnog otpada zbog mogućnosti izazivanja požara na otvorenim prostorima u cilju povećanja sigurnosti od nastanka požara. S tim u vezi, neophodno je izvršenje zadaća u skladu sa Programom aktivnosti u provedbi posebnih mjera zaštite od požara od interesa za Republiku Hrvatsku u svakoj kalendarskoj godine obuhvaćenoj ovim Smjernicama.

* 1. **Postrojbe civilne zaštite Općine Babina Greda**
		1. ***Tim civilne zaštite opće namjene***

S ciljem povećanja spremnosti i mogućnosti provođenja akcija civilne zaštite kontinuirano osposobljavati Tim CZ opće namjene:

* 2022. godina; smotriranje na način da se članovima Tima dostave Upitnici koje, nakon što popune, moraju poslati⁄donijeti u Općinu,
* 2023. godina; smotriranje i osposobljavanje iz područja pružanje prve pomoći,
* 2024. godina; smotriranje i upoznavanje članova tima sa Zakonom o sustavu civilne zaštite i podzakonskim propisima koji se odnose na njih, Procjenom rizika i Planom djelovanja civilne zaštite te njihovim obvezama koje proizlaze iz navedenih planskih dokumenata,
* 2025. godina; smotriranje i osposobljavanje članova Tima iz područja obrana od poplava.

Kontinuirano ažurirati izmjene u sastavu Tima CZ opće namjene i nastaviti s opremanjem istog u skladu sa raspoloživim sredstvima predviđenim Proračunom.

* + 1. ***Povjerenici civilne zaštite***

U svrhu povećanja spremnosti i mogućnosti u provođenju akcija civilne zaštite:

* 2022. godine održati sastanak povjerenika CZ i zamjenika povjerenika CZ i upoznati ih sa Planom zaštite i spašavanja i Planom civilne zaštite na području Općine Babina Greda
* 2023. godine organizirati i provesti (po mogućnosti) vježbu primjerenu povjerenicima CZ
* 2024.godine izvršit upoznavanje povjerenika CZ i njihovih zamjenika sa Zakonom o sustavu civilne zaštite i podzakonskim propisima koji se odnose na njih, Procjenom rizika i Planom djelovanja civilne zaštite te njihovim obvezama koje proizlaze iz navedenih planskih dokumenata.

Provoditi reviziju povjerenika civilne zaštite i njihovih zamjenika i prema potrebi izvršiti izmjene.

* + 1. ***Koordinator na lokaciji***

Koordinatora na lokaciji (stalnu osobu), koji će procjenjivati nastalu situaciju i njezine posljedice na terenu te u suradnji s Stožerom civilne zaštite usklađivati djelovanje operativnih snaga sustava civilne zaštite, Općina Babina Greda neće imati, ali će je, sukladno specifičnostima ugroze ili izvanrednog događaja, određivat načelnik Stožera civilne zaštite iz redova operativnih snaga sustava civilne zaštite.

* 1. **Službe koje se civilnom zaštitom bave u svojoj redovitoj djelatnosti**

U predmetnom razdoblju potrebito je pojačati suradnju sa službama koje se civilnom zaštitom bave u okviru svoje redovne djelatnosti kako bi koordiniranim djelovanjem svi doprinijeli jačanju sustava civilne zaštite na području Općine Babina Greda i njenom funkcioniranju kao jedinstvene cjeline.

* 1. **Ostale Udruge**

Pored službi koje se zaštitom i spašavanjem bave u okviru svoje redovne djelatnosti djeluju i udruge građana koje različitim aktivnostima njeguju specifična znanja i vještine koje mogu značajno unaprijediti učinkovitu provedbu mjera civilne zaštite.

1. **FINANCIRANJE SUSTAVA CIVILNE ZAŠTITE**

Za potrebe organiziranja, provođenja i razvoja sustava civilne zaštite na području Općine Babina Greda, za razdoblje od 2022. – 2025. godine, potrebito je planirati financijska sredstva.

|  |  |  |  |
| --- | --- | --- | --- |
| **R.****br.** | **OPIS POZICIJE** | **IZNOS (kn) \*** | **ZA POTREBE** |
| **2022.** | **2023.** | **2024.** | **2025.** |
| **STOŽER CIVILNE ZAŠTITE** |
| **1.** | Sastanak i smotriranje Tima CZ | 10.000,00 | 10.000,00 | 10.000,00 | 10.000,00 | Naknade članovima Stožera |
| Simulacijsko-komunikacijska vježba |  |  |  |  | Naknade članovima Stožera |
| Vježba operativnih snaga | 10.000,00 | 10.000,00 | 10.000,00 | 10.000,00 | Izrada elaborata, ručak za sudionike |
| Poslovi zaštite i spašavanja  |  |  |  |  | Izrada dokumenata CZ-a |
| 5.000,00 | 5,000,00 | 5.000,00 | 5.000,00 | Ažuriranje dokumenata CZ-a |
| **UKUPNO:** | **25.000,00** | **25.000,00** | **25.000,00** | **25.000,00** |  |
| **SVEUKUPNO:** | **100.000,00** |  |
| **VATROGASTVO** |
| **2.** | Vatrogasna postrojba koja pruža zaštitu od požara uOpćini Babina Greda | 105.000,00 | 105.000,00 | 105.000,00 | 105.000,00 | tekuće poslovanje,gašenje požara |
| Procjena ugroženosti i Plan ZOP-a |  |  |  |  | Izrada i ažuriranje dokumenata |
| **UKUPNO:** | **105.000,00** | **105.000,00** | **105.000,00** | **105.000,00** |  |
| **SVEUKUPNO:** | **420.000,00** |  |
| **TIM CIVILNE ZAŠTITE OPĆE NAMJENE** |
| **3.** | Smotriranje | 2.000,00 | 2.000,00 | 2.000,00 | 2.000,00 | Izrada i dostava Upitnika |
| Obuka po područjima | 8.000,00 | 8.000,00 | 8.000,00 | 8.000,00 | Pružanje prve pomoći, obrana od poplava, zakoni i dokum.CZ-a |
| **UKUPNO:** | **10.000,00** | **10.000,00** | **10.000,00** | **10.000,00** |  |
|  | **SVEUKUPNO:** | **40.000,00** |  |
| **POVJERENICI CIVILNE ZAŠTITE I NJIHOVI ZAMJENICI** |
| **4.** | Obuka | 5.000,00 | 5.000,00 | 5.000,00 | 5.000,00 | Simulacijsko-komunikacijska vježba, zakoni i dokumenti CZ-a |
| **UKUPNO:** | **5.000,00** | **5.000,00** | **5.000,00** | **5.000,00** |  |
| **SVEUKUPNO:** | **20.000,00** |  |
| **UDRUGE GRAĐANA** |
| **5.** | Udruge od značaja za civilnu zaštitu: LU „Jastreb“, ŠRU „Berava | 5.000,00 | 5.000,00 | 5.000,00 | 5.000,00 | Redovna djelatnost |
| Ostale udruge koje se bave športom i rekreacije |  |  |  |  | Redovna djelatnost |
| Ostale udruge-udruga žena | 2.500,00 | 2.500,00 | 2.500,00 | 2.500,00 |  |
| **UKUPNO:** | **7.500,00** | **7.500,00** | **7.500,00** | **7.500,00** |  |
| **SVEUKUPNO:** | **30.000,00** |  |
| **SVEUKUPNO PO GODINI:** | **152.500,00** | **152.500,00** | **152.500,00** | **152.500,00** |  |
| **SVEUKUPNO** **ZA SUSTAV *CZ*-a:** | **610.000,00** |  |

 \*planirana sredstva za pojedinu kalendarsku godinu, podložna su promjenama,ovisno o proračunskim sredstvima za tu

 kalendarsku godinu.

Smjernice za organizaciju i razvoj sustava civilne zaštite Općine Babina Greda za razdoblje od 2022. do 2025. godine stupaju na snagu osmog (8) dana od dana objave u Službenom vjesniku Vukovarsko-srijemske županije.

 **Predsjednik Općinskog vijeća**

 **Tomo Đaković**